stanford-oval/wikipedia huggingface dataset:
Alice Sebold

| Alice Sebold |
| --- | --- |

Henkilötiedot
Syntynyt: 6. syyskuuta 1963 (ikä 61)  Madison, Wisconsin
Kirjailija
Tuotannon kieli: englanti
Esikoisteos:  Lucky
Aiheesta muualla
Löydä lisää kirjailijoitaKirjallisuuden teemasivulta
Alice Sebold (s. 6. syyskuuta 1963) on yhdysvaltalainen kirjailija. Hän syntyi Wisconsinissa ja valmistui Great Valley High Schoolista Pennsylvaniassa. Vuonna 1981 opiskellessaan ensimmäistä lukuvuottaan Syracusen yliopistossa hän joutui raa'an raiskauksen uhriksi; tätä elämänsä traumaattista käännekohtaa hän kuvasi esikoisteoksessaan Lucky (1999).
Vuonna 2002 ilmestyi Seboldin ensimmäinen romaani, Oma taivas (engl. The Lovely Bones), joka kuvaa 6. joulukuuta 1973 seksuaalimurhan uhrina kuolevan 14-vuotiaan Susie Salmonin ja tämän lähipiirin kohtaloa. Teoksesta tuli kansainvälinen menestys, josta Peter Jackson on ohjannut samannimisen elokuvan, jossa Susie Salmonin roolin näyttelee Saoirse Ronan.
Vuonna 2007 ilmestyi Seboldin toinen romaani, The Almost Moon.
Sebold on naimisissa kirjailija Glen David Goldin kanssa. Hän tapasi miehensä Kalifornian yliopistolla Irvinen kampuksella opiskellessaan.
Aiheesta muualla

Raiskauskuvauksesta tuli bestseller 1999 – Nyt uhriksi joutunut kirjailija pyysi anteeksi, koska tuomittu mies todettiin vuosien jälkeen syyttömäksi. Helsingin Sanomat 2.12.2021.
Anastásios Chapésiis

| Mitalit> Maa:   Kypros.Poikien ammunta.MM-kilpailut  | Mitalit> Maa:   Kypros.Poikien ammunta.MM-kilpailut  | Mitalit> Maa:   Kypros.Poikien ammunta.MM-kilpailut  | Maa:   Kypros> Poikien ammunta. |
| --- | --- | --- | --- |
|  Kultaa | Nikosia 2007 | Skeet |  |
Anastásios ”Tásos” Chapésiis (kreik. Αναστάσιος ”Τάσος” Χαπέσιης, s. 26. helmikuuta 1987, kansainvälisesti myös Anastasios Chapeshis) on kyproslainen haulikkoampuja ja nuorten maailmanmestari.
Chapésiis voitti nuorten maailmanmestaruuden skeetissä Nikosiassa 2007 tuloksella 121 kiekkoa.
ChessGames.com

Chessgames.com on internetin shakkiyhteisö, jolla on yli 340 000 jäsentä. Sivusto ylläpitää laajaa shakkipelien tietokantaa, jossa jokaisella pelillä on oma keskustelusivunsa kommentteja ja analyysejä varten. Tietokanta rajoittuu pääasiassa peleihin, joissa vähintään yksi pelaaja on mestarivahvuus, ja se alkaa varhaisimmista tunnetuista tallennetuista peleistä ja sitä päivitetään nykyisten huipputurnausten peleillä. Perusjäsenyys on ilmainen, ja sivusto on avoin kaikentasoisille pelaajille, ja Premium-jäsenille on tarjolla lisäominaisuuksia. Vaikka Chessgames.comin ensisijainen tarkoitus on tarjota kanava shakkikeskusteluille ja -analyyseille, siellä järjestetään ajoittain neuvottelupelejä, joissa jäsenjoukkueet pelaavat joko toisia jäsenjoukkueita tai erittäin vahvoja mestareita vastaan, mukaan lukien entinen Yhdysvaltain mestari ja kaksi entistä kirjeenvaihdon maailmanmestaria.
Historia

Chessgames.com perustettiin vuonna 2001 Daniel Freemanin ja Alberto Artidiellon toimesta yhdessä 20/20 Technologies -yrityksen kanssa. He kehittivät ohjelmiston, joka yhdistää shakkitietokannan ja keskustelufoorumin niin, että kaikilla peleillä ja pelaajilla on oma keskustelupalsta. Konsepti oli heti suosittu, koska käyttäjät voivat kommentoida monia pelejä ja sivuja koko sivustolla. Shakin MM-kisojen 2004 ottelu Brissagossa lähetettiin suorana lähetyksenä sivustolla. Tämä johti jäsenmäärän ja kiinnostuksen huomattavaan kasvuun, joka on sittemmin kasvanut tasaisesti muiden suorien tapahtumien ja monien sivuston parannusten ansiosta.
Perustaja Alberto Artidiello kuoli 1. maaliskuuta 2015 56-vuotiaana.
Toinen perustaja ja pitkäaikainen webmaster Daniel Freeman kuoli 24. heinäkuuta 2018 50-vuotiaana. Sivustoa hallinnoi tällä hetkellä väliaikaisesti käyttäjä nimimerkillä "Sargon", Freemanin pitkäaikainen ystävä ja liikekumppani, joka oli avustanut häntä sivuston hallinnoinnissa eri aikoina.
Kritiikki

Vuonna 2013 ChessCafe.comin kolumnisti ja shakkihistorioitsija Olimpiu G. Urcan julkaisi artikkelin, jossa hän kritisoi Chessgames.comin ja yleensä shakkisivustojen "valheellista oppineisuutta" ja eettisten standardien puutetta. Hän kritisoi myös sen läheistä yhteyttä Raymond Keeneen. Tim Harding kirjoitti: "En ikinä uneksisi käyttäväni chessgames.comia minkäänlaisen historiallisen tiedon lähteenä." Myös Edward Winter on kritisoinut Chessgames.comia tarkkuuden, tarkkuuden ja lähteiden puutteen vuoksi.
Aiheesta muualla

ChessGames.com
Citroën XM

| Citroën XM |
| --- | --- |
 Citroën XM
Valmistustiedot
Valmistusmaa:   Ranska
Valmistaja:  Citroën
Konserni:  PSA Peugeot Citroën
Valmistusvuodet:  1989–2000
Tuotantomäärä:  333 775 kpl
Korimalli:  viistoperä farmari
Luokka:  E-segmentti
Muotoilija:  Bertone
Edeltäjä:  Citroën CX
Seuraaja:  Citroën C5   Citroën C6
Teknisesti samankaltaisia:  Peugeot 605
Tekniset tiedot
Moottori:  2.0 R4, 3.0 V6
Polttoaine:  bensiini
Vetotapa:  etuveto
Mitat
Massa:  1 310 – 1 550 kg
Pituus:  471–496 cm
Akseliväli:  285 cm
Leveys:  179 cm
Korkeus:  139–147 cm
Citroën XM oli ranskalaisen autonvalmistaja Citroënin lippulaivamalli. Autoa valmistettiin vuosina 1989–2000 kaikkiaan 333 755 kappaletta. Auto valittiin vuonna 1990 Vuoden autoksi Euroopassa. Monien Citroën-harrastajien mukaan XM oli ”viimeinen oikea Citroën”.
Bertonen muotoilema kiilamainen kori oli jatkokehitelmä Marcello Gandinin muotoilemasta keskiluokan Citroën BX:stä. XM:n suunnittelussa otettiin selvästi huomioon ne epäkohdat, joita edeltäjän Citroën CX:n kohdalla oli kritisoitu. CX kallisteli kurveissa, joten XM:ään tuli aktiivijousitus, CX oli herkkä ruostumaan, joten XM:aan tuli osittain galvanoitu kori. CX oli painoonsa nähden alitehoinen, joten XM:ää valmistettiin myös kolmilitraisella V6-moottorilla. XM oli ensimmäinen Citroën sitten 1970-luvun Maserati-koneisen Citroën SM:n, jossa oli V6-moottori. [lähde? ]
Citroën XM Break
Myös XM:n ilmanvaihtoa oli merkittävästi parannettu verrattuna edeltäjäänsä. Takamatkustajien tiloja oli kasvatettu niin pituus-, leveys- kuin korkeussuuntaankin. Citroën XM perustui samalle pohjalevylle kuin sisarmallinsa Peugeot 605, vaikka Citroën XM oli viistoperäinen, 605 taas Peugeot’n perinteen mukaan sedan-korinen.
Moottorivaihtoehdot

| Malli | Vuodet | tyyppi | iskutilavuus | teho | vääntömomentti | polttoainejärjestelmä |
| --- | --- | --- | --- | --- | --- | --- |
| 2.0 | 1990-1994 | 4-syl rivimoottori SOHC 8V | 1998 cm³ | 115 hv | 164 Nm | kaasutin |
| 2.0i | 1990-1994 | 4-syl rivimoottori SOHC 8V | 1998 cm³ | 121 hv | 170 Nm | polttoaineen suihkutus |
| 2.0i 16V | 1995-2000 | 4-syl rivimoottori DOHC 16V | 1998 cm³ | 132 hv | 180 Nm | polttoaineen suihkutus |
| 2.0i Turbo CT | 1993-1994 | 4-syl rivimoottori SOHC 8V | 1998 cm³ | 145 hv | 226 Nm | polttoaineen suihkutus, turbo |
| 2.0i Turbo CT | 1995-2000 | 4-syl rivimoottori SOHC 8V | 1998 cm³ | 147 hv | 235 Nm | polttoaineen suihkutus, turbo |
| 3.0i V6 | 1990-1994 | V6-moottori SOHC 12V | 2975 cm³ | 170 hv | 240 Nm | polttoaineen suihkutus |
| 3.0i V6 | 1995-1996 | V6-moottori SOHC 12V | 2963 cm³ | 167 hv | 235 Nm | polttoaineen suihkutus |
| 3.0i V6 24V | 1990-1996 | V6-moottori SOHC 24V | 2975*¹ cm³ | 200 hv | 260 Nm | polttoaineen suihkutus |
| 3.0i V6 24V | 1997-2000 | V6-moottori DOHC 24V | 2946 cm³ | 190 hv | 267 Nm | polttoaineen suihkutus |
| 2.1 D | 1990-1994 | 4-syl rivimoottori SOHC 12V | 2138 cm³ | 82 hv | 147 Nm | Diesel |
| 2.1 Turbo D | 1990-1994 | 4-syl rivimoottori SOHC 12V | 2088 cm³ | 110 hv | 243 Nm | Turbodiesel |
| 2.1 Turbo D | 1995-2000 | 4-syl rivimoottori SOHC 12V | 2088 cm³ | 109 hv | 250 Nm | Turbodiesel |
| 2.5 Turbo D | 1995-2000 | 4-syl rivimoottori SOHC 12V | 2446 cm³ | 129 hv | 285 Nm | Turbodiesel |
Aiheesta muualla

Kuvia tai muita tiedostoja aiheesta Citroën XM Wikimedia Commonsissa
Alice Walton

| Alice Walton |
| --- | --- |
 Alice Walton vuonna 2011.
Henkilötiedot
Syntynyt: 7. lokakuuta 1949 (ikä 75) Newport, Arkansas, Yhdysvallat
Muut tiedot
Omaisuus:  46 miljardia dollaria (3/2018)
Yritys:  Walmart
Aiheesta muualla
alicewalton.org
Alice Louise Walton (s. 7. lokakuuta 1949, Newport, Arkansas, Yhdysvallat) on yhdysvaltalainen perijätär ja miljardööri. Maaliskuun 2018 alussa hänet arvioitiin maailman rikkaimmaksi naiseksi. Hän toimii merkittävänä kuvataiteiden tukijana ja keräilijänä.
Alice Waltonin perustaman Crystal Bridges Museum of American Art -taidemuseon rakennuksia.
Vuonna 2011 hän perusti kotikaupunkiinsa Arkansasin Bentonvilleen amerikkalaiseen taiteeseen keskittyneen taidemuseon (Crystal Bridges Museum of American Art). Museossa on esillä muun muassa Andy Warholin, Norman Rockwellin ja Mark Rothkon töitä. Alice Waltonin vaikutuksesta Waltonien säätiöt suuntasivat huomattavaa rahoitusta kauppakeju Wal-Martin kotikaupunkiin perustettetulle taidemuseolle. Alice Walton myös johtaa taidemuseon johtokuntaa.
Hän on Wal-Mart -vähittäiskauppakonsernin vuonna 1962 perustaneen, maailman rikkaimmaksi ihmiseksi kohonneen Sam Waltonin tytär. Hän peri yhdessä kolmen veljensä (Samuel Robson "Rob" Walton s. 1944, John T. Walton s. 1946 ja James "Jim" Walton s. 1948) kanssa miljardien edestä säätiöityjä Walmartin osakkeita heidän isänsä kuoltua vuonna 1992. Maaliskuussa 2018 yhdysvaltalainen talousjulkaisu Forbes luokitteli Alice Waltonin miljardöörilistallaan maailman 16. rikkaimmaksi ihmiseksi (jaettu sijoitus) ja maailman rikkaimmaksi naiseksi, joskin vuorotellen kärkipaikasta Françoise Bettencourt Meyersin kanssa. Tuolloin Waltonin omistusten arvo oli 46 miljardia dollaria.
Alice Walton on siviilisäädyltään eronnut.
Aiheesta muualla

#17 Alice Walton $41.7B (englanniksi) (bloomberg.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alice Walton
Käännös suomeksi
Bundesautobahn 5

Bundesautobahn 5 (BAB 5), lyhyemmin Autobahn 5 (A 5), on 440 kilometriä pitkä pohjois–eteläsuuntainen moottoritie Saksassa. Noin 178 kilometriä väylästä sijaitsee Hessenin osavaltiossa ja eteläinen 262 kilometrin osuus puolestaan Baden-Württembergin osavaltiossa. A 5:n reitti alkaa keskeltä Saksaa Hattenbachin risteyksestä ja kulkee  Frankfurt am Mainin kautta Saksan lounaisrajan tuntumassa Sveitsin Baseliin.
A 5 kuuluu Euroopan keskeisiin pohjois–eteläsuuntaisen tieliikenteen väyliin. Sitä myöten kulkee liikenne Pohjois-Euroopasta Sisiliaan ja Espanjaan. Frankfurtissa (Frankfurter Kreuz) A 5 risteää moottoritie A 3:n kanssa, joka kulkee Alankomaiden rajalta Ala-Reinin alueelta Passauhin Itävallan rajalle. Freiburg im Breisgaun eteläpuolella A 5:ltä on yhteys Ranskan moottoritieverkkoon ja sitä kautta Espanjaan. A 5 on suurimmaksi osaksi neli- tai kuusikaistainen. Frankfurt am Mainin seudulla kaistoja on neljä suuntaansa, eli kahdeksan.
Historia

Moottoritietä Frankfurt am Main–Darmstadt alettiin rakentaa 23. syyskuuta 1933. Osuus avattiin 19. toukokuuta 1935. Sen oli määrä kuulua moottoritieyhteyteen Hampuri–Frankfurt am Main–Basel (HaFraBa), jota alettiin suunnitella vuonna 1926. Kommunistit ja kansallissosialistit kaatoivat yksityisen HaFraBa-hankkeen ja toivat tilalle oman valtiollisen hankkeensa. Frankfurt am Main–Darmstadt oli Saksan ensimmäinen "valtakunnanmoottoritie" eli Reichsautobahn. Maan vanhin moottoritie on kuitenkin 18-kilometrinen Köln–Bonn (nykyinen BAB 555), jonka rakennustyö aloitettiin Weimarin tasavallan aikana 1929 ja joka avattiin liikenteelle 6. elokuuta 1932.
1920-luvulla kaavailtu moottoritie Hampurista Frankfurt am Mainin kautta Baseliin ei toteutunut aivan sellaisenaan, sillä reitin pohjoinen osuus on moottoritietä A 7, joka kulkee Saksan halki Tanskan rajalta Itävallan rajalle. A 5:n ja A 7:n yhtymäkohta on Hattenbachin risteys Niederaulan kunnan alueella. Nelisen kilometriä risteyksestä pohjoiseen sijaitsee puolestaan A 7:n ja A 4:n risteys.
Moottoritieosuus Ettlingen–Bruchhausen otettiin käyttöön vuonna 1955, osuus Bruchhausen–Baden-Baden vuonna 1956 ja Baden-Baden–Bühl vuonna 1958. Osuudet Bühl–Achern ja Müllheim/Neuenburg–Märkt avattiin liikenteelle 1959. Osuus Achern–Offenburg oli valmis 1960 ja seuraavana vuonna avattiin Offenburg–Riegel ja Freiburg-Süd–Müllheim/Neuenburg. Vuonna 1962 saatiin valmiiksi Riegelin ja Freiburg-Süd -liittymän väli. Vuonna 1963 oli vuorossa osuus Märktistä Weil am Rheiniin. BAB 5:n eteläisin osuus Weil am Rheinista Sveitsin rajalle avattiin vihdoin 14. kesäkuuta 1980.
Haarat

Mannheimin keskusta sijaitsee kymmenisen kilometriä A 5:n länsipuolella. A 5:stä erkanee Kreuz Weinheimissa (liittymä 33) kuusikilometrinen kokoojatie A 659, joka vie Mannheimiin. Hieman etelämpänä, Kreuz Heidelbergissa, A 5:stä erkanee puolestaan 11,9-kilometrinen A 656 kohti Mannheimin keskustaa. Eteläosassaan A 5 seurailee Reinin rantaa, ja sitä myöten myös Saksan ja Ranskan välistä rajaa. Baden-Württembergin lounaiskolkassa tie kulkee vain kivenheiton päässä rajalta. Neuenburgin risteyksessä (Dreieck Neuenburg, liittymänumero 66) Freiburgin eteläpuolella Ranskan Autoroute A36 muotoutuu A 5:n länteen suuntaavista rampeista. Virallisesti A36 alkaa Ranskan rajalta 400 metriä risteyksestä itään keskellä Reinin ylittävää siltaa. A36:n ja A 5:n yhdistävä tienpätkä tunnettiin ennen nimellä A 862. Nykyisin A 862 on A 5:n haarautuma. Aikoinaan A 862 oli 0,4 kilometrin pituudellaan Saksan lyhyin moottoritie.
Huomioita

A 5:n alkupiste eli Hattenbacher Dreieck on nollan kilometrin sijasta määritetty kohdaksi km 372. Etäisyys on laskettu pohjoisesta tulevan A 7:n mukaisesti. A 5:n etäisyysnumerointi päättyy Sveitsin puolelle Baseliin kohtaan km 814. Osuudella Frankfurter Kreuz – Zeppelinheim/Dreieich kulkee 150 700 ajoneuvoa vuorokaudessa, joten se kuuluu Saksan vilkkaimmin liikennöityihin tieosuuksiin.
Nykyisen Frankfurter Kreuzin eteläpuolella tehtiin nopeuskokeiluja 1930-luvulla. Kilpa-autoilija Bernd Rosemeyer sai surmansa tällaisessa kokeilussa 28. tammikuuta 1938, hän oli päässyt ennen kuolemaansa 400 km:n tuntinopeuteen. Langen/Mörfeldenin liittymän lähellä sijaitsevalle parkkipaikalle on pystytetty muistokivi Rosemeyerille ("Bernd-Rosemeyer-Mahnmal"). Moottoriteiden A 5 ja A 8 risteysalueella järjestettiin vuosina 1946–1951 kilpa-ajoja nimellä Karlsruher Dreiecksrennen. Niihin osallistuivat muun muassa Karl Kling ja Hans Stuck.
Ranskan, Saksan ja Sveitsin valtakunnanrajojen yhtymäpiste eli Dreiländereck sijaitsee noin kilometrin verran länteen BAB 5:n reitiltä.
Liittymätaulukon sanastoa

Brücke...silta (taulukossa silta, jota myöten moottoritie ylittää esim. toisen tien, joen tai laakson)
Bahnbrücke...rautatiesilta
Straßenbrücke...maantiesilta
Dreieck...(oik. kolmio), liikennesanastossa moottoritieristeys, jossa moottoritie saa alkunsa toisesta moottoritiestä; "eritasokolmioristeys"
(Autobahn)kreuz...(moottoriteiden) risteys
Nord, ost, süd, west...pohjoinen, itä, etelä, länsi
Raststätte...levähdysalue
Lähteet ja viitteet

↑  http://www.bast.de/nn_42244/DE/Presse/Pressemitteilungen/2007/presse-03-2007.html (Arkistoitu – Internet Archive)
Aiheesta muualla

Wikimedia Commonsissa on kuvia tai muita tiedostoja aiheesta .
Yksityiskohtainen reittikaavio
BAB 5 Frankfurtin pohjoispuolella.
Bernd Rosemeyerin muistomerkki.
Hardtwaldin levähdysalue Heidelbergin lähistöllä.
Moottoriteiden A 5 ja A 98 risteys Weil am Rheinissa.
Armée Révolutionnaire Bretonne

| Armée Révolutionnaire Bretonne |
| --- | --- |
Valtio:   Ranska, Bretagne
Rooli:  nationalistinen terroristijärjestö
Armée Révolutionnaire Bretonne on bretagnelainen väkivaltaa harjoittava nationalistinen terroristijärjestö. Se irtautui Front de Libération de la Bretagnesta sen militantimpana siipenä. 1960-luvulta lähtien järjestö on syyllistynyt yli 200 väkivaltaiseen iskuun, joista suurinta osaa ei tosin ole kohdistettu ihmisiin. Järjestön iskut eivät aluksi aiheuttaneet uhreja lukuun ottamatta kahta järjestön omaa jäsentä, jotka yrittivät purkaa itse asettamaansa pommia, joka uhkasi sivullisia. Kuitenkin vuonna 2000 järjestön McDonald’s-ravintolaan Quevertissa Dinanin lähistöllä tekemässä pommi-iskussa kuoli naispuolinen tarjoilija. Teosta asetettiin myöhemmin syytteeseen 11 henkilöä. Heistä kuusi sai tuomion, neljä terrorismista ja kaksi sen avunannosta. Kahdella tuomituista oli yhteyksiä myös antikapitalistiseen Emgann-järjestöön.
Antaudun

Antaudun voi viitata seuraaviin:
Antaudun, Anna Puun albumi
Antaudun , Reino Nordinin albumi
”Antaudun”, albumin kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antaudun”, voi hakea sivunnimihaulla, laajalla sivunnimihaulla tai tekstihaulla.
Christer Fuglesang

Christer Fuglesang.
Christer Fuglesang (s. 18. maaliskuuta 1957 Tukholma, Ruotsi) on ruotsalainen Euroopan avaruusjärjestön astronautti, jonka ensilento STS-116 Discovery-sukkulalla alkoi 10. joulukuuta 2006 kello 3.47 Suomen aikaa. Lennon oli määrä alkaa 8. joulukuuta, mutta sitä jouduttiin lykkäämään huonon sään vuoksi. Onnistuneen lähdön jälkeen Fuglesangista tuli ensimmäinen ruotsalainen ja pohjoismaalainen avaruudessa.
Taustaa

Fuglesangin äiti on ruotsalainen ja isä norjalainen. Hän alkoi opiskella fysiikkaa Tukholman teknillisessä korkeakoulussa 1975 ja valmistui diplomi-insinööriksi 1981. Hän jatkoi opintojansa kokeellisen hiukkasfysiikan alalla Tukholman yliopistossa ja väitteli tohtoriksi 1987. Väiteltyään hän toimi tutkijana muun muassa CERNissä.
Vuonna 1992 Fuglesang valittiin ESAn astronauttiryhmään. Sen jälkeen hän on saanut astronauttikoulutusta EACissa, Venäjällä Tähtikaupungissa ja NASAlla.
Fuglesang oli mukana Venäjän avaruusjärjestön ja ESAn yhteisessä Euromir 95 -projektissa vuonna 1993. Vuonna 1995 hän oli Mir-lennon varamiehistössä. Hänelle opetettiin tällöin muun muassa Sojuz-avaruusaluksen ohjaamista.
Vuodesta 1996 lähtien Fuglesang on ollut sukkulakoulutuksessa NASAn Johnsonin avaruuskeskuksessa Houstonissa. Valinta vuoden 2006 lennolle tehtiin vuonna 2002. Koska 12-päiväiseen ISS-lentoon kuului avaruuskävely, hän on saanut tähän liittyvän koulutuksen. Fuglesang osallistui STS-116-lennolla kolmelle avaruuskävelylle ja lennolla STS-128 kahdelle. Avaruuskävelyjen kokonaispituus oli 18 tuntia 15 minuuttia. Lennon nimi Celsius liittyy Ruotsiin: ruotsalainen Anders Celsius kehitti celsius-asteikon.
Fuglesang pääsi myös toistamiseen avaruuteen sukkulalla. 15. heinäkuuta 2008 hänet valittiin 29. elokuuta 2009 laukaistulle Kansainvälisen avaruusaseman kokoonpanolennolle STS-128 tehtäväspesialistiksi.
Aiheesta muualla

Wikimedia Commonsissa on kuvia tai muita tiedostoja aiheesta .
Elämäkerta ESAn sivulla (englanniksi)
Fuglesangin avaruussukkulalentoa STS-128 edeltävä haastattelu (Arkistoitu – Internet Archive) (13.8.2009) (englanniksi)
Iltasanomat.fi (Arkistoitu – Internet Archive)
Kaikki avaruudesta, Ursa (doc)
Anni Aitto

| Anni Aitto> Anni Maria Dahlström |
| --- | --- |
 Anni Aitto 1930-luvun alussa
Henkilötiedot
Syntynyt: 15. marraskuuta 1892 Suomussalmi
Kuollut: 6. joulukuuta 1976 (84 vuotta) Helsinki
Ammatti:  näyttelijä
Puoliso:  Jalmari Rinne (vih. 1923; ero 1939)
Lapset:  3
Näyttelijä
Aktiivisena:  1928–1968
Aiheesta muualla
IMDb 
Elonet
Anni Maria Aitto (aik. Dahlström, 15. marraskuuta 1892 Suomussalmi – 6. joulukuuta 1976 Helsinki) oli suomalainen näyttelijä. Hän esiintyi muun muassa vanhoissa kotimaisissa elokuvissa, esimerkiksi Sillankorvan emännässä (1953). Aitto sai Pro Finlandia -mitalin 1954. Aitto oli Jalmari Rinteen ensimmäinen vaimo ja heillä oli kolme lasta, Tommi, Taneli ja Tiina.
Anni Aitto työskenteli pankissa vuosina 1914–20, mutta näytteli sen ohessa Oulun teatterissa vuodesta 1918. Tampereen Teatteriin hänellä oli kiinnitykset 1920–23 ja 1929–32. Turussa Aitto näytteli vuosina 1925–29 (Turun suomalainen teatteri) ja taas vuodesta 1938 aina vuoteen 1956, jolloin jäi eläkkeelle Turun kaupunginteatterista.
Aiheesta muualla

Anni Aitto Elonetissä.
Anni Aitto Internet Movie Databasessa. (englanniksi)
Antonin oireyhtymä

Antonin oireyhtymä on neurologinen aivovauriosta johtuva tila, jossa sokea henkilö ei itse tajua olevansa sokea. Oireyhtymä ilmenee usein näköhavainnoista vastaavan aivokudoksen tuhouduttua, jolloin henkilöltä ei ainoastaan katoa kyky nähdä vaan myös kyky ymmärtää, näkeekö hän vai ei.
Antonin oireyhtymästä kärsivät luulevat näkevänsä täysin tavallisesti, eivätkä suostu uskomaan olevansa sokeita. Lääkärin kysyessä, mihin hän on asettanut silmälasinsa, oireyhtymästä kärsivä keksii nopeasti mutta varmasti vastauksen täysin päästään. Hän ei kuitenkaan osoita valehtelun merkkejä vaan ilmeisesti uskoo väitteensä.
Oireyhtymästä kärsivät eivät myöskään mitä luultavimmin luule aivojensa esittämiä vanhoja visuaalisia muistoja näköhavainnoiksi, koska visuaalisten muistojen esittämisestä vastaa sama aivokudos kuin näköhavaintojenkin tulkinnasta.
Filosofisesti Antonin oireyhtymästä kärsivät ovat vahva vastaväite kartesiolaiselle dualismille, jonka mukaan ihmisellä on metafyysisen suoraa ja varmaa tietoa omista ajatuksistaan, muttei näkökyvystään.
Brittiläinen (kissa)

| Brittiläinen |
| --- | --- |

Avaintiedot
Alkuperämaa::  Iso-Britannia
Rodun syntyaika::  1880-luku
Rodun lyhenne::  BRI
Kategoria::  III
Ulkonäkö ja terveys
Turkki::  lyhyt
Brittiläinen lyhytkarva on kissarotu. Rodusta käytetään usein myös nimitystä brittiläinen tai pelkästään britti. Ne ovat jämerärakenteisia, säyseitä ja luonteeltaan vaatimattomia. Paksu turkki ja tuuhea aluskarva on myös ominaista briteille.
Rakenne

Vartalo: Pyöreämuotoinen, massiivinen, lihaksikas. Lyhyet, vahvat jalat.
Pää: Leveä ja pyöreä, posket pulleat. Vahva alaleuka. Kuono lyhyt ja leveä.
Silmät: Suuret ja pyöreät. Väri yleensä oranssi tai kuparinvärinen, mutta esim. shaded silver -värisillä kissoilla vihreä ja naamiovärisillä kissoilla sininen.
Korvat: Pienet ja pyöreäkärkiset, leveästi erillään toisistaan.
Luonne

Tyypilliset brittiläiset ovat rauhallisia ja hiljaisia, mutta kuitenkin määrätietoisia metsästäjiä. Brittiläinen nauttii saadessaan ulkoilla, mutta sopeutuvaisena kissana se tyytyy myös sisäkissan elämään, kunhan sille tarjotaan sopivasti virikkeitä. Britit ovat maltillisia, itsevarmoja, vaatimattomia ja ystävällisiä.
Historia

Brittiläinen lyhytkarva kehitettiin 1880-luvulla englantilaisista koti- ja maatiaiskissoista. 1950-luvulla rotu melkein katosi, mutta elpyi pian, sillä sitten jalostamiseen käytettiin persialaisia. 1970-luvulla brittiläisiä vietiin Yhdysvaltoihin, jossa rodusta tuli nopeasti suosittu. Brittikissa on nykyisin Britannian rekisteröidyistä rotukissoista kolmanneksi yleisin.
Muuta

Noin 40 prosenttia brittiläisistä kuuluu veriryhmään B, joka on lyhytkarvaisilla kissoilla harvinainen.
Sininen on brittikissojen suosituin väri. Hyväksyttyjä värejä on toistasataa, mm. valkoinen, musta, suklaa, lila, creme, kilpikonna, punainen, shaded silver ja golden sekä naamiovärit (colourpoint). Brittiläisiä on myös tabby-, täplikäs- ja tiikerikuvioisia.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen brittikissat ry.
Suomen Kissaliitto ry
Antonina Melnikova

| Mitalit | Mitalit | Mitalit |  |
| --- | --- | --- | --- |
|   Antonina Melnikova kesäolympialaisissa 1980  |   Antonina Melnikova kesäolympialaisissa 1980  |   Antonina Melnikova kesäolympialaisissa 1980  |  |
Maa:   Neuvostoliitto
Naisten ratamelonta
|  Olympialaiset  |  Olympialaiset  |  Olympialaiset  |  |
|  Pronssia | Moskova 1980 | K-1, 500 m |  |
Antonina Aleksejevna Melnikova (ven. Антонина Алексеевна Мельникова, s. 19. helmikuuta 1958 Rahatšou) on valkovenäläinen Neuvostoliittoa edustanut ratameloja. Hän saavutti pronssia 500 metrin kajakkiyksikössä Moskovan kesäolympialaisissa 1980.